Document ID: /roh_data/filtered/swiss_laws_in_ROHinterleaved.jsonl.gz/35124

This text was translated from EN into Rumantsch Grischun.

Watercourses may be channelled or straightened only provided that:a. the protection of persons or substantial material values requires it (Art. 3 para. 2, of the Federal Act of 21 June 1991 on Hydraulic Engineering);b.  it is necessary for the provision of navigable passage or for the use of hydropower in the public interest;b. it is necessary for the construction of a landfill that can only be constructed at the planned location and in which only unpolluted excavation material, quarried material or spoil is deposited;c.  the condition of an already channelled or straightened watercourse may be improved in terms of this Act.The natural course of the body of water must wherever possible be preserved or restored. Waters and the space provided for waters must be developed in such a manner that:a.  they provide habitat for diversified fauna and flora;b.  the interactions between surface and underground waters are maintained to the greatest extent possible;c.  vegetation suited to the location may grow on the banks.In built-up areas, the authorities may permit exceptions to paragraph 2.Paragraph 2 also applies by analogy to the creation of artificial watercourses. Amended by No I of the FA of 22 March 2013, in force since 1 Aug. 2013  (AS 2013 2339; BBl 2012 9407 9415). SR 721.100 Inserted by No I of the FA of 22 March 2013, in force since 1 Aug. 2013  (AS 2013 2339; BBl 2012 9407 9415). Amended by No I of the FA of 11 Dec. 2009 (Restoration), in force since 1 Jan. 2011  (AS 2010 4285; BBl 2008 8043 8079).

Auas currentas dastgan mo vegnir messas en rempars u curregidas:a. sche la protecziun d’umans e da valurs materialas considerablas pretenda quai (art. 3 al. 2 da la Lescha federala dals 21 da zercladur 1991 davart la correcziun dals curs d’aua);b. sche quai è necessari per far navigabels curs d’aua u per utilisar las forzas idraulicas en l’interess public;b. sche quai è necessari per endrizzar ina deponia che po vegnir endrizzada mo al lieu previs e sin la quala i vegn deponì mo material da stgavament, da rumida e d’exchavaziun nunsmerdà;c. sch’il stadi d’ina aua ch’è gia messa en rempars u curregida po vegnir meglierà en il senn da questa lescha. En il rom da questas intervenziuns sto il curs natiral da l’aua sche pussaivel vegnir mantegnì u restabilì. Las auas ed il spazi d’auas ston vegnir furmads uschia:a. ch’els pon servir sco biotops per ina fauna e flora multifara;b. che las interacziuns tranter las auas sur e sut terra vegnan mantegnidas per gronda part;c. che la vegetaziun da las rivas po sa sviluppar confurm al lieu. En territoris surbajegiads po l’autoritad permetter excepziuns da l’alinea 2. Per stgaffir auas currentas artifizialas vala l’alinea 2 tenor il senn. Versiun tenor la cifra I da la LF dals 22 da mars 2013, en vigur dapi il 1. d’avust 2013 (AS 2013 2339; BBl 2012 9407 9415). SR 721.100 Integrà tras la cifra I da la LF dals 22 da mars 2013, en vigur dapi il 1. d’avust 2013 (AS 2013 2339; BBl 2012 9407 9415). Versiun tenor la cifra I da la LF dals 11 da dec. 2009 (renatiralisaziun), en vigur dapi il 1. da schan. 2011 (AS 2010 4285; BBl 2008 8043 8079).